ב-6 ביוני 1967, בתגובה לצמיחה של התנועה האווירית בברזיל, החל לפעול על מנת לשדרג את תשתית נמלי התעופה בברזיל. כחלק מהמסקנות של הסקרים שנעשו, הודות למיקומם, החשיבות האסטרטגית ונושאי אבטחה, הוחלט לבנות נמלי תעופה בסמיכות לבסיסי חיל האוויר בסאו פאולו וריו דה ז'ניירו. התוכנית הראשונית של הממשל הצבאי הייתה לבנות בנמל התעופה המיועד בסאו פאולו שלושה מסלולי נחיתה וארבעה טרמינלים. אף על פי כן, השלב הראשון כלל בנייה מצומצמת של שני מסלולי נחיתה ושני טרמינלים, והחל רק ב-11 באוגוסט 1980. הנמל נחנך באופן רשמי ב-20 בינואר 1985. במהרה הפך נמל התעופה בגוארוליוס לנמל התעופה הראשי של העיר, לאחר שעקף את נמל התעופה סאו פאולו-קונגוניאס. בשנת 1989, מסלולי הנחיתה הוארכו והטרמינלים שופצו והורחבו. כתוצאה מכך עלה נמל התעופה לקיבולת של 8.25 מיליון איש בשנה, במקום 7.5 מיליון איש בשנה לפני כן. בנייה של טרמינל שלישי, שיכול היה להכיל כ-12 מיליון נוסעים בשנה, תוכנן מאז 2001 אך עקב בעיות פוליטיות וכלכליות, הבנייה עצמה החלה רק ב-2011. בשנת 2010, שירת נמל התעופה לא פחות מ-26.8 מיליון נוסעים, עלייה של 24% מהשנה שלפני כן. למעשה היקף הנוסעים היה 31% מעבר לקיבולת הרשמית שעמדה על 20.5 מיליון נוסעים בשנה במתכונתו אז.
טרמינלים.
בשדה התעופה יש שלושה טרמינלים: 1, 2 ו -3.
טרמינלים 2 ו-3 מקושרים ישירות באמצעות מסלולי הליכה.
טיסות לישראל וממנה.
חברת התעופה LATAM צ'ילה הפעילה למשך כ-שנה החל מ-12 בדצמבר 2018 3 טיסות שבועיות מסנטייגו לנמל, ומהנמל בטיסה ישירה לתל אביב. כיום אין טיסה ישירה לתל אביב, רק דרך תחנת ביניים באירופה או אפריקה.
טכנולוגיית הענן של אמאזון
הונגריה במשחקים הפאראלימפיים
הונגריה השתתפה לראשונה במשחקים הפאראלימפיים באולימפיאדת הנכים היידלברג (1972). היא שלחה לאולימפיאדה ארבעה אתלטים, שהביאו מדליית ארד אחת. הונגריה לא לקחה חלק בשתי האולימפיאדות הבאות, ומאז אולימפיאדת הנכים ניו יורק וסטוק מנדוויל (1984) היא משתתפת בכל אולימפיאדות הקיץ.
אולימפיאדת החורף הראשונה בה השתתפה הונגריה הייתה אולימפיאדת הנכים סולט לייק סיטי (2002), ומאז היא משתתפת בכל אולימפיאדות החורף.
לאורך השנים זכו הספורטאים הפאראלימפיים של הונגריה ב-142 מדליות קיץ, מתוכן 30 מדליות זהב, אך לא זכו במדליות חורף. אולימפיאדת השיא של הונגריה הייתה אולימפיאדת הנכים ניו יורק וסטוק מנדוויל (1984), בה זכתה ב-28 מדליות, מתוכן 12 מדליות זהב.
פאל סקרש זכה ב-6 מדליות אולימפיות מהם 3 זהב.
פורטוגל במשחקים הפאראלימפיים
הרפובליקה הפורטוגלית השתתפה לראשונה במשחקים הפאראלימפיים באולימפיאדת הנכים היידלברג (1972), כשנתיים לפני מהפכת הציפורנים. היא שלחה לאולימפיאדה את נבחרת כדורסל הנכים שלה. פורטוגל לא לקחה חלק בשתי האולימפיאדות הבאות, ומאז אולימפיאדת הנכים ניו יורק וסטוק מנדוויל (1984) היא משתתפת בכל אולימפיאדות הקיץ.
פורטוגל מעולם לא השתתפה באולימפיאדת חורף.
לאורך השנים זכו הספורטאים הפאראלימפיים של פורטוגל ב-88 מדליות קיץ, מתוכן 25 מדליות זהב. אולימפיאדת השיא של פורטוגל הייתה אולימפיאדת הנכים סידני (2000), בה זכתה ב-15 מדליות, מתוכן 6 מדליות זהב.
שווייץ במשחקים הפאראלימפיים
שווייץ השתתפה לראשונה במשחקים הפאראלימפיים באולימפיאדת הנכים רומא (1960). היא שלחה לאולימפיאדה שני ספורטאים, שזכו במדליית זהב וב-3 מדליות כסף. שווייץ השתתפה בכל אולימפיאדות הנכים שהתקיימו.
לאורך השנים זכו הספורטאים הפאראלימפיים של שוודיה ב-277 מדליות קיץ, מתוכן 84 מדליות זהב, וב-130 מדליות חורף, מתוכן 42 מדליות זהב. אולימפיאדת השיא של שווייץ הייתה אולימפיאדת הנכים ניו יורק וסטוק מנדוויל (1984), בה זכתה ב-43 מדליות, מתוכן 18 מדליות זהב.
יוון במשחקים הפאראלימפיים
יוון השתתפה לראשונה במשחקים הפאראלימפיים באולימפיאדת הנכים טורונטו (1976). מאז משתתפת יוון בכל אולימפיאדות הקיץ. המדליה הראשונה של יוון הייתה מדליית ארד באולימפיאדת הנכים ארנהם (1980).
אולימפיאדת החורף הראשונה בה השתתפה הונגריה הייתה אולימפיאדת הנכים סולט לייק סיטי (2002), ומאז היא משתתפת בכל אולימפיאדות החורף.
לאורך השנים זכו הספורטאים הפאראלימפיים של הונגריה ב-93 מדליות קיץ, מתוכן 19 מדליות זהב, אך לא זכו במדליות חורף. אולימפיאדת השיא של יוון הייתה אולימפיאדת הנכים בייג'ינג (2008), בה זכתה ב-24 מדליות, מתוכן 5 מדליות זהב.
יוון אירחה את אולימפיאדת הנכים אתונה (2004).
אגם נאוואחו
אגם נאוואחו (Navajo Lake) הוא מאגר מים השוכן במחוזות ריו אריבה וסן חואן בצפון-מערב מדינת ניו מקסיקו שבדרום-מערב ארצות הברית. חלק מהמאגר מתפשט לתוך מחוז ארצ'ולטה בדרום מדינת קולורדו. האגם הוא חלק ממיזם אגירת מי נהר הקולורדו שבאזור זה מנהל את חלקו העליון של הנהר סן חואן, כשהוא אוגר מים ומשחרר אותם לשם השקיה באזור, או בסופו של דבר להישלח במורד הנהר הנשפך לנהר הקולורדו במדינת יוטה. האגם נוצר על ידי סכר נאוואחו, הבנוי מעפר וסלעים שאורכו 1,200 מטרים וגובהו 120 מטרים, ובנייתו הושלמה ב-1962. כשהאגם מלא גובהו 1,855 מטרים מעל פני הים, אורכו המקסימלי כ-40 קילומטרים, שטח פניו 63 קמ"ר וקיבולת המים כ-2.1 קילומטרים מעוקבים.
בניית הסכר ועקב כך יצירת האגם הציפו והרסו אחד מהאתרים הקדושים יותר של בני אומת הנאוואחו.
שני חופים בסמוך לסכר בניו מקסיקו הם חלק מ"הפארק המדינתי אגם נאוואחו" (Navajo Lake State Park), ובו מעל 200 אתרי קמפינג ופיקניק, שני אתרים להורדת סירות ושתי מרינות. גם גדות הנהר מעבר לסכר הם חלק מהפארק, כמו גם אזור נופש של לשכת ניהול הקרקעות של ארצות הברית. האזור שסמוך לקצה האגם בקולורדו הוא "אזור הנופש המדינתי נאוואחו" (Navajo State Recreation Area). האגם הוא יעד פופולרי לקמפינג, לשיט ולדיג טרוטה, בס, שפמנון וזאב מים.
דניאל אישייב
דניאל אישייב (נולד ב-16 באוקטובר 1998) הוא אקווטלינסט (מתאבק מתחת למים) בנבחרת ישראל באקוואטלון אשר החל את דרכו בקבוצתו של איגור אוסטרובסקי והתאמן בה עד שנת 2016. הוא אימן קבוצה בנתניה בשנים 2015-2017.
אישייב למד לשחות ולצלול כבר משנת 2007. מתאמן באקוואטלון מאז 2010 ועד היום אך רק משנת 2013 הוא הצטרף לנבחרת ישראל. כמו כן הוא עבר קורס מאמנים של אקוואטלון וכיום יכול לאמן וללמד אקוואטלון בכל מקום בעולם.
ולמד בבית ספר שרת בנתניה.
נמל התעופה הבינלאומי סאו פאולו-גוארולוס
הולנד במשחקים הפאראלימפיים
הולנד השתתפה לראשונה במשחקים הפאראלימפיים באולימפיאדת הנכים רומא (1960) כאשר שלחה לאולימפיאדה חמישה ספורטאים, שזכו בתשע מדליות: 3 מדליות זהב ו-6 מדליות כסף. הולנד השתתפה בכל אולימפיאדות הקיץ.
אולימפיאדת החורף הראשונה בה השתתפה הולנד הייתה אולימפיאדת הנכים אינסברוק (1984), ומאז היא השתתפה בכל אולימפיאדות החורף, פרט לאולימפיאדת הנכים טורינו (2006).
לאורך השנים זכו הספורטאים הפאראלימפיים של הולנד ב-752 מדליות קיץ, מתוכן 277 מדליות זהב, וב-11 מדליות חורף, מתוכן שלוש מדליות זהב. אולימפיאדת השיא של הולנד הייתה אולימפיאדת הנכים ניו יורק וסטוק מנדוויל (1984), בה זכתה ב-135 מדליות, מתוכן 55 מדליות זהב.
הולנד אירחה אולימפיאדת הנכים ארנהם (1980).
פולין במשחקים הפאראלימפיים
רפובליקת פולין השתתפה לראשונה במשחקים הפאראלימפיים באולימפיאדת הנכים היידלברג (1972). היא השתתפה מאז בכל אולימפיאדות הקיץ.
אולימפיאדת החורף הראשונה בה השתתפה פולין הייתה האולימפיאדה הראשונה, אולימפיאדת הנכים אורנסקולדויק (1976). מאז היא השתתפה בכל אולימפיאדות החורף, פרט לאולימפיאדת הנכים גיילו (1980).
לאורך השנים זכו הספורטאים הפאראלימפיים של פולין ב-692 מדליות קיץ, מתוכן 255 מדליות זהב, וב-44 מדליות חורף, מתוכן 11 מדליות זהב. אולימפיאדת השיא של פולין הייתה אולימפיאדת הנכים ארנהם (1980), בה זכתה ב-177 מדליות, מתוכן 75 מדליות זהב. .
לטביה במשחקים הפאראלימפיים
הרפובליקה של לטביה השתתפה לראשונה במשחקים הפאראלימפיים באולימפיאדת הנכים ברצלונה (1992), האולימפיאדה הראשונה לאחר התפרקות ברית המועצות. מאז היא השתתפה בכל אולימפיאדות הקיץ. לטביה זכתה במדליות הראשונות שלה באולימפיאדת הנכים סידני (2000), 3 מדליות ארד.
לטביה השתתפה ב-2 אולימפיאדות חורף בלבד: אולימפיאדת הנכים לילהאמר (1994) ואולימפיאדת הנכים טורינו (2006).
לאורך השנים זכו הספורטאים הפאראלימפיים של לטביה ב-11 מדליות קיץ, מתוכן 3 מדליות זהב, ולא זכו במדליות חורף.
אירלנד במשחקים הפאראלימפיים
הרפובליקה של אירלנד השתתפה לראשונה במשחקים הפאראלימפיים באולימפיאדת הנכים רומא (1960), המשחקים הפאראלימפיים הראשונים. היא שלחה לאולימפיאדה חמישה ספורטאים, שזכו בשתי מדליות זהב. אירלנד השתתפה בכל אולימפיאדות הקיץ.
אירלנד מעולם לא השתתפה באולימפיאדת חורף.
לאורך השנים זכו הספורטאים הפאראלימפיים של אירלנד ב-215 מדליות קיץ, מתוכן 62 מדליות זהב. אולימפיאדת השיא של אירלנד הייתה אולימפיאדת הנכים ניו יורק וסטוק מנדוויל (1984), בה זכתה ב-66 מדליות, מתוכן 20 מדליות זהב.
ביואקוסטיקה